Foi el rei Fernando I en 1045 el que-y diol puxu definitivu al monasteriu de Santiyana por otorgamientu dimportantes privilexos, ún dellos consistió en poner baxo soberanía del so abade la villa y les sos posesiones, estableciendol so dominiu territorial y xurisdiccional nuna amplia rexón conocida yá como Asturies de Santiyana. Nos oríxenes constituyó un monasteriu benedictinu, pero nel sieglu XI adquiriól rangu de colexata rexida por una comunidá de  canónigos de San Agustín. El primitivu templu pre-románicu sustituyóse népoca románica pol que, con diverses añadidures y reformes, caltiense hasta güei, que ye del sieglu XII. De magar 1175 configúrase una organización con abade y cabildru. Gracies al apoyu de la nobleza asturiana, consiguió convertise nuna de les abadíes más importantes del norte peninsular, la que mayor territoriu poseyía. El Cartulariu o Llibru de la Regla de la Colexata contién copies de 94 escritures de los años 870 al 1202, distribuyíes  en 64 fueyes en pergamín. Pero la propiedá de tola tierra de los nueve valles asturianos dende la ría del Deva hastal Miera yera mayoritariamente desti monasteriu hastal sieglu XII cuando entama un fortalecimientu de la nobleza que col apoyu de los reis formará grandes señoríos laicos como les cases de la Vega, llueu marqueses de Santiyana, y los condaos de Buelna y Castañeda que va entamar a cuestionar y suplantar los derechos y privilexos del toupoderosu monasteriu.